**Usmernenie k zadefinovaniu činností, ktoré možno považovať za oprávnené činnosti pri podpore podľa zákona č. 33/2013 Z.z. o podpore poľnohospodárskej prvovýroby v roku 2013**

Poľnohospodárska prvovýroba zahŕňa činnosti na farme alebo na podobnej úrovni ako napríklad :

1. produkcia alebo pestovanie rastlinných produktov, napríklad obilnín, ovocia, zeleniny a bylín; pod produkciou alebo pestovaním sa rozumejú všetky poľné práce súvisiace s prípravou pôdy, so sejbou, hnojením, chemickou ochranou rastlín, výživou rastlín a pod.; zber plodín, zber sena, slamy a iných rastlinných zvyškov;manipulácia s produkciouv rámci teritória užívateľského podniku;pozberová úprava na čističkách, sušičkách a v skladoch prvovýrobcov;mulčovanie, čistenie pasienkov, udržiavanie trvalých trávnatých porastov, drvenie rastlinných zvyškov; prevádzka závlah, vodných nádrží a melioračných zariadení spojených so závlahami vo vlastníctve alebo v prenájme užívateľského podniku;úprava a čistenie poľných ciest a letísk určených na poľnohospodársku leteckú činnosť (hnojenie a ochrana rastlín) a ďalších plôch určených na dočasné skladovanie poľnohospodárskej produkcie (skládky cukrovej repy a pod.); čistenie ciest v prípadoch ich znečistenia pri vlastnej pôdohospodárskej činnosti a zabezpečenie zjazdnosti prístupových ciest (dovoz štrku a kameňov na spevnenie prístupovej cesty, odhŕňanie snehu a ďalšie); prevoz a rozvoz hnojív (maštaľný hnoj, hnojovica, močovka, biologický odpad na kompostovanie, a pod.) do poľných hnojísk alebo skladovacích nádrží a ich aplikácia do pôdy, atď.

2. odchov alebo chov zvierat produkujúcich potraviny na farme a akákoľvek činnosť s tým spojená; čistenie hospodárskych budov, ustajňovacích priestorov hospodárskych zvierat, úprava a čistenie prístupových ciest k hospodárskym budovám a ďalších plôch určených na dočasné skladovanie poľnohospodárskej produkcie (poľné hnojiská a pod.); čistenie ciest v prípadoch ich znečistenia pri vlastnej pôdohospodárskej činnosti a zabezpečenie zjazdnosti prístupových ciest (dovoz štrku a kameňov na spevnenie prístupovej cesty, odhŕňanie snehu a ďalšie) k objektom živočíšnej výroby, skladom zásob a pracovísk;

3. rozvoz osív, sadív, krmív, chemických prostriedkov a ostatného materiálu, odvoz odpadových krmív, vnútropodniková preprava zvierat, preprava zvierat na pastvua nákupné trhy uskutočňované k prvému odberateľovi nachádzajúcemu sa na daňovom území;

4.odstraňovanie porúch a havarijných stavov vo vlastných prevádzkach užívateľského podniku vykonávaných vlastnými strojmi ako aj pojazdnými opravárenskými dielňami vo vlastníctve užívateľského podniku, ako aj odstraňovanie porúch na odvodňovacích systémoch, melioračných zariadeniach alebo závlahových systémoch;

5. nevyhnutné opravy a údržba prevádzkových budov, ako aj technologických zariadení a strojov slúžiacich na zabezpečenie poľnohospodárskej výroby (za údržbu možno považovať napríklad bielenie, čistenie a dezinfekciu);

6. preprava strojov z hospodárskych stredísk na miesto výkonu práce, a v prípade, ak sa presun stroja vykonáva na prepravníku alebo inom prispôsobenom podvozku, ako aj presun strojov na STK alebo do opravárenských podnikov, ďalej preprava zakúpeného závesného náradia, ktoré sa agreguje s traktorom alebo iným ťažným prostriedkom využívané na pôdohospodárske práce a služby, preprava samohybných strojov po vlastnej osi alebo na dopravnom podvozku;

7. preprava všetkých vlastných výrobkov (obilniny, kukurica, olejniny, strukoviny, vyrobené osivá, mlieko, vajcia, zvieratá, a pod.) k odberateľom alebo pre Pôdohospodársku platobnú agentúru na intervenčný predaj a nákup, vrátane verejných skladov na to určených;

8.preprava produktov na zabezpečenie poľnohospodárskej produkcie, ktoré sú priamo aplikované v užívateľskom podniku, preprava krmív pre vlastnú živočíšnu výrobu (napr. preprava výliskov olejnín, sóje, pivovarníckeho mláta, osív, sadív, chemických ochranných prostriedkov, hnojív, stelív), preprava zvýhodnenej nafty pre vlastnú spotrebu v poľnohospodárskej prvovýrobe;

9. preprava zakúpených zvierat (prasničky, odstavčatá, kance, mladý dobytok, jalovice, dojnice, bahnice, jahňatá, barany, kozy, kozľatá, capy a pod.);

10. preprava vody k postrekovačom, na zavlažovanie a napájanie zvierat;

11. použitie vozidiel určených na požiarnu ochranu majetku, ktorý je súčasťou poľnohospodárskej prvovýroby a je vo vlastníctve užívateľského podniku;

12. pohon motorov stacionárnych zariadení určených na výrobu elektrickej energie v prípade výpadku elektrickej energie.

**Prenájom stroja (zariadenia) z krajín Európskej únie**

Nakoľko zákonč. 33/2013 Z.z. o podpore poľnohospodárskej prvovýroby v roku 2013 neupravuje žiadnym spôsobom prenajímanie strojov a zariadení, je teda možné akceptovať aj stroje a zariadenia prenajímané z krajín Európskej únie.

**Oprávnené náklady**

Za oprávnené náklady môžu byť považované len tie výdavky, ktoré sú vynaložené po dátume schválenia (notifikácie) schémy - zákona č. 33/2013 Z. z. zo strany Európskej komisie t.j. od **22.03.2013** (oznámenia EK o notifikácii schémy – zákona)!

Dátum oznámenia Európskej komisie o notifikácii schémy – zákona č. 33/2013 Z. z. poskytovateľ zverejnil formou Oznámenia na svojom webovom sídle v časti Aktuality dňa 27.03.2013.

V zmysle uvedeného bude upravený Metodický postup pre žiadateľov o podporu v roku 2013 formou dotácie na úhradu časti spotrebnej dane z minerálnych olejov vrátane dodatku č. 1.